Her er det bedste mobilkamera

Hvad har Sony Xperia X Performance, HTC 10 og Samsung Galaxy S7 Edge til fælles? Altså ud over at være smartphones? Svaret er, at det er de mobiltelefoner, der er udrustet med de bedste kameraer på markedet ifølge DxOMark. Sitet har netop haft Sonys topmodel gennem vridemaskinen og den kom ud på en delt førsteplads sammen med de to nævnte mobiler fra HTC og Samsung.

DxOMark fremhæver især Sony-kameraets hurtige og præcise autofokus i både godt og dårligt lys. Desuden nævnes særligt kvaliteten af stabilisatoren, støjreduktionen og autofokus’en i Xperia X Performance’s videokamera. Til gengæld har kameraet problemer med kromatisk aberration på udendørsbilleder og hvidbalancen er ikke ensartet ved flere skud med blitz.

Trods manglerne rækker testen til en score på 88 point, hvilket er det p.t. højeste der er givet af DxOMark.

Anerkendt standard

DxOMark er en anerkendt industri-standard for måling og bedømmelse af billedkvaliteten i kameraer på tværs af digital-, mobil- og traditionelle kameraer. DxO har i mange år testet kamerakvalitet og deres anerkendelse er – i visee øjne – den bedst mulige en smartphone kan opnå for billed- og videokvalitet.

Her er DxOMarks top tre over de bedste kameramobiler:

01 (88 point)

HTC 10

Samsung Galaxy S7 Edge

Sony Xperia X Performance

02 (87 point)

Moto Z Force Droid

Samsung Galaxy S6 Edge Plus

Sony Xperia Z5

03 (86 point)

LG G5

Samsung Galaxy Note V

Samsung S6 Edge

Bemærk at Apples iPhone ikke er på listen. Den bedste iPhone er 6S Plus, der har scoret 85 point.

Her er det bedste mobilkamera