Galaxy S23 Ultra skuffer i kameratest

Kameraet ombord i Samsung Galaxy S23 Ultra har generelt fået stor ros fra anmelderne; også da vores egen Torben Vognsen anmeldte telefonen. Men det rækker ikke til en topplacering hos de anerkendte kameratestere DXOMark.

Tværtimod må S23 UItra tage til takke med en score på 140 point, hvilket rækker til bare en tiendeplads på DXOMarks topliste. Dermed er den lavere placeret end iPhone 13 Pro – en telefon fra 2021. En liste, der toppes af Huawei Mate 50 Pro.

XOMark giver Galaxy Ultra 23 mærkat som en rigtig god allrounder. Den klarer sig godt i stort set alle benchmarks uden større problemer. De fremhæver at den leverer fremragende detaljer i skarpt lys og har et bredt dynamisk område. Autofokus får også ros, ligesom den lange telezoom.

Til gengæld klarer kameraet sig mindre godt i svag belysning. Her taber det detaljer i billedet ligesom der opleves “en vis lukkerforsinkelse ved optagelse i svagt lys”.

Hele testen kan du finde her. Herunder Top 10 listen fra DXOMark:

# | Model | Point
1 | Huawei Mate 50 Pro | 149
2 | Google Pixel 7 Pro | 147
| Honor Magic4 Ultimate | 147
4 | Apple iPhone 14 Pro Max | 146
| Apple iPhone 14 Pro | 146
6 | Huawei P50 Pro | 143
7 | Apple iPhone 13 Pro Max | 141
| Apple iPhone 13 Pro | 141
| Xiaomi Mi 11 Ultra | 141
10 | Google Pixel 7 | 140
| Samsung Galaxy S23 Ultra | 140
| Vivo X90 Pro+ | 140

(Kilde: DXOMark)

Galaxy S23 Ultra skuffer i kameratest